craciuncg/RoMedQA_v2 huggingface dataset:
Hormonul luteinizant:
1. stimulează spermatogeneza și dezvoltarea tubilor seminiferi contorți
2. eliberarea sa este influențată de GRH hipotalamic
3. este un hormon glandulotrop adenohipofizar
4. controlează funcția endocrină a gonadei masculine
5. stimulează secreția de estrogeni și progesteron a corpului galben
Răspuns corect: 2345
Un monocit care pleacă din splină ajunge la nivelul ileonului trecând prin:
1. artera mezenterică inferioară
2. capilarul pulmonar
3. chiliferul limfatic central din vilozitate
4. capilarul sinusoid hepatic
5. niciun răspuns corect
Răspuns corect: 24
Un pacient de 45 de ani acuză oboseală marcată de câteva luni. Se prezintă la medic iar analizele de laborator arată o valoare scăzută a hemoglobinei, 2,3 milioane eritrocite/mm3 de sânge, eritrocite mari și palide, fierul seric normal. Cel mai probabil, aceste modificări pot avea următoarele cauze:
1. producția scăzută de eritropoietină
2. o deteriorare a celulelor parietale gastrice
3. un defect genetic în sinteza hemoglobinei
4. lipsa vitaminei B12 din alimentație
5. niciun răspuns corect
Răspuns corect: 24
Hormonul antidiuretic (ADH):
1. este secretat de cortexul glandelor suprarenale
2. este produs de lobul anterior al hipofizei
3. crește permeabilitatea pentru apă a membranei celulelor din peretele tubilor colectori
4. este un hormon peptidic
5. niciun răspuns corect
Răspuns corect: 34
Următoarele aspecte sunt caracteristice sistemului genital:
1. spermatogeneza are loc în tubii seminiferi contorți
2. lobulii testiculului conțin canalele eferente
3. canalul deferent continuă canalul epididimar și este continuat de canalul ejaculator
4. ovarul este vascularizat de artera ovariană și ramuri din artera iliacă externă
5. în rețeaua testiculară se deschid tubii seminiferi contorți
Răspuns corect: 13
Spermatogeneza:
1. este procesul în cursul căruia se formează spermatocitele secundare
2. se desfășoară în peretele tubului seminifer
3. în profaza II spermatocitul secundar are 46 de cromatide
4. începe de la nivelul stratului cel mai intern de celule germinale din tubii seminiferi
5. niciun răspuns corect
Răspuns corect: 23
Privitor la reglarea ventilației, sunt adevărate afirmațiile:
1. centrii nervoși primesc stimuli de la chemoreceptorii aflați la nivelul unor vase de sânge
2. mușchiul diafragm, cu rol în mecanica ventilației, este inervat de fibre motorii ale nervilor vagi
3. centrii nervoși implicați se află în trunchiul cerebral
4. chemoreceptorii de la nivelul bulbului trimit stimuli la centrii nervoși
5. niciun răspuns corect
Răspuns corect: 134
La pubertate, apar ca urmare a secreției crescute de hormoni gonadotropi:
1. dezvoltarea organelor genitale externe
2. necroză și hemoragie la nivelul endometrului
3. modificări comportamentale
4. secreția exocrină a gonadelor
5. niciun răspuns corect
Răspuns corect: 134
Zona pneumotaxică:
1. se mai numește și centrul de control respirator
2. reglează frecvența și amplitudinea respirației
3. răspunde la concentrații ridicate de oxigen
4. este localizată în trunchiul cerebral
5. niciun răspuns corect
Răspuns corect: 24
Selectați afirmațiile adevărate despre coccige:
1. prin baza sa se unește cu vârful sacrului
2. se articulează lateral cu coxalul
3. este format din 4-5 vertebre coccigiene
4. este un os median
5. are formă triunghiulară
Răspuns corect: 1345
Referitor la metabolismul lipidelor este adevărat că:
1. acizii grași sunt metabolizați în nucleu, unde sunt convertiți în fragmente de câte 2 unități de carbon prin beta-oxidare
2. în mucoasa gastrică, lipidele și proteinele formează chilomicroni
3. moleculele de lipide sunt transportate și sub formă de lipoproteine
4. lipazele descompun trigliceridele și eliberează molecule de acizi grași liberi și glicerol
5. niciun răspuns corect
Răspuns corect: 34
Dintre efectele metabolice ale glucagonului fac parte:
1. transformarea glucozei în glicogen
2. sinteza de trigliceride
3. stimularea secreției biliare
4. procese de catabolism proteic
5. transformarea aminoacizilor în glucoză
Răspuns corect: 45
În glicoliza anaerobă:
1. este utilizată calea de obținere a acidului piruvic
2. se eliberează o cantitate mare de energie de către celule
3. eliberarea de energie se realizează în absența oxigenului
4. reacțiile de obținere a acidului piruvic necesită oxigen
5. glucoza este stocată sub formă de glicogen
Răspuns corect: 13
Despre șanțul Rolando este corect să afirmăm că:
1. separă doi lobi cerebrali
2. se află pe fața laterală a emisferelor cerebrale
3. separă doi giri cerebrali
4. se află pe fața medială a emisferelor cerebrale
5. niciun răspuns corect
Răspuns corect: 1234
Alegeți afirmațiile corecte:
1. FSH-ul este un hormon sterolic, care controlează maturarea foliculară și spermatogeneza
2. timusul, prin limfocitele T are rol în imunitate specifică celulară
3. cortizolul produce creșterea numărului de eritrocite și trombocite
4. gastrina este un hormon secretat în celulele G de la nivelul antrului piloric, este eliberat în sucul gastric și stimulează secreția de HCl
5. vasopresina și tiroxina produc vasoconstricție
Răspuns corect: 23
Privind țesuturile, selectați afirmațiile adevărate, cu excepția:
1. țesutul conjunctiv moale fibros se află și în aponevroza palmară
2. țesutul epitelial de acoperire simplu cilindric ciliat și neciliat se află în jejun
3. țesutul conjunctiv semidur cartilaginos elastic se află în pavilionul urechii
4. țesutul epitelial secretor pluricelular este de tip simplu și compus
5. țesutul epitelial de acoperire simplu cilindric ciliat și neciliat se află în epiteliul traheal
Răspuns corect: 25
Asocieri corecte între tipul de ARN și funcția sa sunt:
1. ARN de reglare - control asupra expresiei genetice
2. ARN ribozomal - rol în legarea aminoacizilor între ei
3. ARN mesager - transportă în citoplasmă codul genetic al ARN-ului
4. ARN transfer - transferul aminoacizilor de la ribozom spre citoplasmă
5. niciun răspuns corect
Răspuns corect: 12
Precizați care dintre următoarele structuri pot secreta hormoni estrogeni:
1. teaca externă a foliculului ovarian
2. hipotalamusul
3. teaca internă a foliculului ovarian
4. testiculul
5. niciun răspuns corect
Răspuns corect: 34
Selectați enunțurile corecte referitoare la sistemul aortic:
1. din artera subclaviculară se desprinde o ramură care, ca și artera carotidă internă, pătrunde în craniu și vascularizează encefalul
2. artera mezenterică inferioară se desprinde direct din aorta abdominală și vascularizează în întregime colonul transvers, colonul descendent, colonul sigmoid și rectul
3. din artera iliacă internă se desprind ramuri viscerale pentru vezica urinară, ultima porțiune a rectului și organele genitale: uter, vagin, vulvă, prostată, penis
4. artera iliacă externă se continuă cu artera poplitee care se află în fosa localizată pe fața anterioară a genunchiului
5. artera carotidă comună stângă se desprinde direct din trunchiul brahiocefalic, este situată la nivelul gâtului și se bifurcă la nivelul marginii superioare a cartilajului tiroid
Răspuns corect: 13
Mușchiul scheletic:
1. se află sub control voluntar, fiind stimulat de impulsuri nervoase transmise în placa motorie de neuroni senzoriali
2. conține pachete de fibre musculare învelite de perimisium, delimitându-se astfel fasciculele musculare
3. este un mușchi striat, atașat de oase prin tendoane
4. la nivel celular conține 4-20 miofibrile în care, repetitiv, sunt prezente sarcomerele
5. stimulează formarea osului de către osteoblaste prin stresul mecanic creat în cursul activității fizice
Răspuns corect: 2345
În plasma unui adult de grup B(III) Rh+ se află:
1. aglutinogene B
2. aglutinine α
3. calciu
4. aglutinine anti D
5. niciun răspuns corect
Răspuns corect: 23
Care dintre afirmațiile referitoare la acizii grași plasmatici sunt adevărate?
1. pătrunși în celulele corticosuprarenalei, stau la baza sintezei de aldosteron
2. rezultă și din acțiunea lipoproteinlipazei asupra chilomicronilor formați în enterocite
3. pot participa în rinichi, după pătrunderea în celule, la sinteza de glucoză, sub acțiunea cortizolului și glucagonului
4. intervin  în prima fază a timpului plasmatic al hemostazei
5. concentrația lor crește sub actiunea cortizolului și somatotropului
Răspuns corect: 235
Vasile joacă fotbal, se împiedică și cade pe membrul superior drept. Acesta resimte o durere puternică la nivelul încheieturii mâinii.
1. Vasile poate avea o fractură la nivelul procesului stiloid al radiusului
2. Vasile poate avea o luxație la nivelul articulației trohleare
3. Vasile simte durere la nivelul încheieturii din cauza fracturii de humerus, care distorsionează semnalul nervos
4. Vasile poate avea o fractură de os scafoid
5. niciun răspuns corect
Răspuns corect: 14
Ramurile trunchiului celiac sunt:
1. artera iliacă externă
2. artera splenică
3. artera mezenterică superioară
4. artera gastrică stângă
5. niciun răspuns corect
Răspuns corect: 24
Mușchiul maseter:
1. prezintă aceeași funcție motorie ca mușchiul pterigoid lateral
2. are originea pe arcul zigomatic format de oasele zigomatic și temporal
3. se află superficial față de mușchiul buccinator
4. are doar o parte superficială
5. niciun răspuns corect
Răspuns corect: 23
Care dintre afirmațiile de mai jos referitoare la presiunea alveolară sunt adevărate:
1. în inspirația normală devine - 1 cm H2O
2. este presiunea din interiorul alveolelor pulmonare
3. nu există diferențe de presiune alveolară între inspirație și expirație
4. în expirație scade la aproximativ + 1 cm H2O
5. în repaus, cu glota deschisă, este egală cu presiunea atmosferică
Răspuns corect: 125
Stabiliți asocierile corecte dintre organele țintă ale hormonilor și acțiunile acestora:
1. FSH - tubii seminiferi testiculari - spermatogeneza
2. LH - tubii seminiferi testiculari - maturarea foliculilor ovarieni
3. FSH - celulele interstițiale ale testiculului - producerea testosteronului
4. LH - celulele interstițiale ale testiculului - producerea testosteronului
5. niciun răspuns corect
Răspuns corect: 14
Următoarele afirmații referitoare la glandele endocrine sunt corecte:
1. mixedemul apare în hiperfuncția tiroidiană la copil
2. la adult, acromegalia este cauzată de secreția în exces a STH-ului
3. secreția pancreasului endocrin se varsă în duoden
4. în hiperfuncția tiroidiană cresc metabolismul bazal și frecvența cardiacă
5. tetania se datorează hiposecreției paratiroidiene
Răspuns corect: 245
Un plan transversal care trece prin treimea inferioară a gambei nu intersectează:
1. vasele limfatice care drenează în final în vena limfatică dreaptă
2. mușchiul tibial anterior
3. artera poplitee
4. fibula
5. niciun răspuns corect
Răspuns corect: 13
Referitor la aminoacizii esențiali este adevărat că:
1. includ lizina, leucina și izoleucina
2. sunt în număr de unsprezece și se obțin prin dietă
3. se găsesc în proteinele animale, dar pot lipsi în cele vegetale
4. se formează în ficat prin procesul de transaminare
5. niciun răspuns corect
Răspuns corect: 13
Pacientul A.D., sex masculin, în vârstă de 45 de ani, prezintă următoarele semne și simptome: mers necoordonat, scăderea tonusului muscular (atonie), dificultate în menținerea posturii. Care dintre următoarele variante ar putea fi un posibil diagnostic:
1. traumatisme la nivelul cerebelului
2. lezarea zonei C1-C2 a măduvei spinării
3. prezența unui tromb în artera tibială posterioară de la nivelul gambei
4. tumoră malignă sau benignă situată înapoia trunchiului cerebral
5. niciun răspuns corect
Răspuns corect: 14
Referitor la calciu, sunt adevărate afirmațiile:
1. în prezența Ca2+, labfermentul hidrolizează lipidele ingerate
2. în compoziția chimică a oaselor, sărurile minerale sunt reprezentate în special de fosfatul de calciu
3. participă la coagularea sângelui
4. valoarea medie a calcemiei este de 8,5-10,3 mg/dL
5. niciun răspuns corect
Răspuns corect: 234
Selectați afirmațiile corecte referitoare la volumele pulmonare:
1. volumul curent este volumul de aer inspirat și expirat în timpul respirației normale
2. suma a trei volume pulmonare diferite reprezintă capacitatea pulmonară totală
3. volumul rezidual este de aproximativ 1500 mL
4. volumul inspirator de rezervă este un volum suplimentar de aer care poate fi inspirat peste volumul rezidual
5. volumul expirator de rezervă este produsul dintre volumul curent și frecvența respiratorie
Răspuns corect: 13
Referitor la circulația arterială, sunt corecte afirmațiile:
1. rezistența periferică este direct proporțională cu vâscozitatea sângelui
2. cea mai mare rezistență periferică se întâlnește la nivelul arteriolelor
3. elasticitatea arterelor contribuie la menținerea tensiunii arteriale în diastolă
4. contractilitatea vaselor permite controlul distribuției debitului cardiac către organe și țesuturi
5. niciun răspuns corect
Răspuns corect: 1234
La nivelul gambei există:
1. vene profunde în care se varsă venele superficiale
2. mușchi situați în planul profund al lojei posterioare care fac extensia labei piciorului și flexia degetelor
3. vene superficiale, care însoțesc arterele cu același nume
4. artere care provin din bifurcația arterei femurale
5. oase lungi, dezvoltate în lungime prin osificare desmală
Răspuns corect: 12
Referitor la funcția de apărare a sângelui, este adevărat că:
1. apărarea specifică nu poate fi dobândită natural și pasiv
2. imunitatea celulară implică limfocitele B
3. administrarea de gamma-globuline realizează apărarea dobândită artificial și pasiv
4. fagocitoza este un mecanism celular de apărare nespecifică
5. niciun răspuns corect
Răspuns corect: 34
Referitor la trahee este adevărat că:
1. este menținută deschisă prin inelele cartilaginoase
2. particulele captate în mucus sunt eliminate prin faringe și înghițite
3. este căptușită de un epiteliu stratificat
4. are aceeași structură cu cea a bronhiolelor
5. niciun răspuns corect
Răspuns corect: 12
Referitor la anticorpii anti-Rh este adevărat că:
1. reacționează cu antigenul D de pe membrana hematiilor
2. la naștere, pot trece din sângele fătului în sângele mamei
3. sunt proteine eritrocitare
4. sunt produși prin activarea limfocitelor
5. niciun răspuns corect
Răspuns corect: 14
Despre astm se poate spune că:
1. implică producerea de IgE
2. implică producerea de IgG
3. scade volumul rezidual
4. este cauzată de contracția musculaturii netede
5. niciun răspuns corect
Răspuns corect: 14
Pentru ca difuziunea apei într-o soluție să se producă:
1. permeabilitatea membranei să fie mai mare pentru moleculele de solvit
2. membrana care separă cele două compartimente nu trebuie să fie permeabilă
3. permeabilitatea membranei să fie mai mare pentru moleculele de solvent decât pentru cele de solvit
4. membrana care separă cele două compartimente trebuie să fie semipermeabilă
5. nu există nicio condiție pentru caracteristicile membranei dintre compartimente
Răspuns corect: 34
Medulosuprarenala secretă hormoni cu următoarele efecte:
1. relaxarea fibrelor netede ale mușchilor erectori ai firului de păr
2. mioză
3. tahicardie
4. glicogenoliză și hiperglicemie
5. niciun răspuns corect
Răspuns corect: 34
Despre matricea organică a osului sunt corecte afirmațiile:
1. conține substanță fundamentală, care este un mediu omogen
2. sinteza ei este influențată de glucocorticoizi
3. fibrele de colagen scad rezistența osului la tensiune
4. este alcătuită 90-95% din fibre de colagen
5. niciun răspuns corect
Răspuns corect: 124
Un bărbat este nevoit să alerge după un hoț care i-a furat portofelul. Nefiind antrenat, după 300 m trebuie să se oprească pentru că simte că nu mai are forță să mai continue și are senzația că nu are suficient aer, oricât de profund și de repede ar respira. Cum putem explica ce s-a întâmplat?
1. glicoliza anaerobă asociată cu epuizarea rezervei de oxigen a celulei duce la oboseală musculară
2. aportul de oxigen este excedentar la nivel muscular și apare glicoliza aerobă cu producție de acid lactic
3. datoria de oxigen are drept consecință apariția dificultății de a respira
4. acidul lactic nu este metabolizat și se elimină ca atare
5. niciun răspuns corect
Răspuns corect: 13
Paleocortexul are conexiuni cu:
1. hipotalamusul
2. epitalamusul
3. analizatorul olfactiv
4. talamusul
5. niciun răspuns corect
Răspuns corect: 1234
Alegeți enunțul corect dintre afirmațiile referitoare la fibrele vegetative:
1. toate fibrele simpatice preganglionare fac sinapsa în ganglionii para sau pre-vertebrali
2. cele parasimpatice de la nivelul extremității cefalice se opresc în glanglioni juxtaviscerali sau intramurali
3. cele preganglionare parasimpatice de la nivelul trunchiului fac sinapsa intramural
4. cele cu originea în trunchiul cerebral sunt postganglionare
5. niciun răspuns corect
Răspuns corect: 23
Privind scheletul membrelor inferioare:
1. adaptarea la stațiunea bipedă a determinat sudarea celor trei oase: ilion, ischion și pubis
2. poziția anatomică implică apropierea degetelor I ale celor 2 picioare
3. femurul împreună cu rotula alcătuiesc scheletul coapsei
4. ilionul este poziționat superior de ischion
5. femurul alcătuiește singur scheletul coapsei
Răspuns corect: 145
Despre căile respiratorii sunt adevărate afirmațiile:
1. laringele se continuă cu traheea, care se bifurcă la nivelul vertebrei C4
2. cavitatea nazală este localizată sub palatul dur
3. cavitatea pleurală conține lichid pleural ce dezvoltă o presiune negativă
4. faringele prezintă comunicări cu fosele nazale și cavitatea bucală
5. bronhiile principale pătrund în plămân prin hil
Răspuns corect: 45
Despre hormoni se poate afirma:
1. hormonii tiroidieni scad cantitatea de oxigen consumată de celule
2. PRL și ACTH stimulează producerea laptelui
3. T3 și T4 au rol în menținerea presiunii sanguine
4. ACTH stimulează depunerea glicogenului în mușchi
5. niciun răspuns corect
Răspuns corect: 23
Următoarele substanțe influențează tensiunea superficială a unor lichide:
1. biliverdina
2. sărurile biliare
3. surfactantul
4. labfermentul
5. niciun răspuns corect
Răspuns corect: 23
Maltoza:
1. în intestinul subțire, este descompusă într-o moleculă de glucoză și o moleculă de fructoză, sub acțiunea maltazei
2. se formează în cavitatea bucală sub acțiunea amilazei salivare
3. este un dizaharid produs prin descompunerea celulozei și glicogenului în cavitatea bucală
4. este compusă din două molecule de glucoză legate covalent una de cealaltă
5. niciun răspuns corect
Răspuns corect: 24
Leucocitele:
1. sunt celule fără nucleu
2. posedă mitocondrii
3. participă la reacția de apărare a organismului
4. nu pot travesa peretele capilar
5. au capacitatea de a emite pseudopode
Răspuns corect: 235
Alegeți afirmațiile corecte:
1. fructoza, galactoza, glucoza pot traversa membrana celulară pasiv, utilizând proteine transportoare
2. ca urmare a deschiderii canalelor de Na+ voltaj-dependente, Na+ difuzează în afara celulei
3. în structura componentelor articulației genunchiului se găsește și țesut cartilaginos de tip fibros
4. organitele celulare comune cu rol în digerarea particulelor pătrunse în celulă sunt răspândite în întreaga hialoplasmă
5. produșii de secreție ai componentei acinare din structura pancreasului sunt implicați în controlul metabolismului intermediar glucidic
Răspuns corect: 134
Din sistemul arterelor coronare fac parte:
1. artera interventriculară posterioară
2. artera cardiacă mijlocie
3. ramura marginală
4. sinusul coronarian
5. niciun răspuns corect
Răspuns corect: 13
Aparțin mediului intern următoarele:
1. plasma
2. bila din vezica biliară
3. limfa
4. secreția gastrică din stomac
5. niciun răspuns corect
Răspuns corect: 13
Selectați afirmațiile corecte privind efectele metabolice ale următorilor hormoni:
1. hormonul de creștere stimulează lipoliza și mobilizează acizii grași din depozite
2. aldosteronul menține presiunea osmotică a mediului intern
3. hormonul secretat de celulele beta din insulele Langerhans stimulează glicogenogeneza hepatică și musculară
4. glucagonul inhibă secreția gastrică la fel ca somatostatina
5. adrenalina produce glicogenoliză și hiperglicemie
Răspuns corect: 135
Selectați caracteristicile morfologice ale sistemului excretor:
1. vezica urinară este localizată, la ambele sexe, între simfiza pubiană și rect
2. ureterul pătrunde oblic în vezica urinară
3. rinichiul și vezica urinară sunt inervate parasimpatic de fibrele nervilor pelvieni
4. hormonii acționează la nivelul tubilor contorți distali și colectori
5. prezența anselor Henle lungi, care pot ajunge la papilele renale, pentru nefronii juxtamedulari
Răspuns corect: 25
Referitor la nervul ulnar este adevărat că:
1. se află pe partea laterală a brațului
2. primește fibre de la nervul spinal cervical 7
3. provine din plexul brahial
4. primește fibre de la nervul spinal cervical 8
5. niciun răspuns corect
Răspuns corect: 34
Care dintre următoarele afirmații sunt incorecte:
1. motoneuronul gamma determină contracția porțiunii periferice a fibrelor intrafusale
2. protoneuronul căii auditive este localizat în organul Corti
3. protoneuronul căii vestibulare este localizat în ganglionul Scarpa
4. inervația senzorială a limbii este asigurată de nervul trigemen
5. canalul cohlear este separat de rampa timpanică prin membrana Reissner
Răspuns corect: 245
Ficatul intervine în:
1. dezaminarea aminoacizilor, dar și alterarea structurii chimice a anumitor hormoni steroizi
2. transformarea glicogenului, dar și a anumitor aminoacizi, în glucoză
3. sinteza majorității proteinelor plasmatice, ca de exemplu albuminele, trombina și fibrinogenul
4. stocarea unor vitamine și minerale
5. activarea vitaminei D, care apoi inhibă absorbția intestinală de calciu
Răspuns corect: 124
Referitor la sistemul digestiv se pot afirma următoarele:
1. lobulul hepatic prezintă capilare sinusoide care se deschid în artera centrolobulară
2. stimularea nucleului motor al nervului trigemen determină acțiunea de fragmentare a alimentelor
3. canalul cistic împreună cu canalul pancreatic principal Wirsung se deschid printr-un orificiu comun la nivelul duodenului
4. peristaltismul secundar al esofagului este coordonat de sistemul nervos enteric
5. rețeaua vasculară de la nivelul vilozităților intestinale, printr-un mecanism reflex, poate crește cantitatea de sânge în timpul perioadelor de digestie
Răspuns corect: 245
Osificarea de membrană dă naștere următoarelor oase:
1. parțial mandibulei
2. tarsiene
3. parietale
4. coxale
5. canal auditiv extern
Răspuns corect: 13
Următorii hormoni acționează asupra țesutului muscular neted din pereții unor vase de sânge:
1. aldosteron
2. ADH
3. tiroxină
4. epinefrină
5. niciun răspuns corect
Răspuns corect: 234
Dănuț s-a înțepat din greșeală cu un ac și îi curge puțin sânge. Selectați afirmațiile corecte:
1. hemoragia a fost cauzată de lezarea unui vas de sânge aparținând epidermului
2. la tamponarea ușoară a rănii cu un șervețel, corpusculul Meissner este stimulat
3. senzația de durere a fost percepută atât în stratul papilar, cât și în cel reticular al dermului
4. stimulul este perceput în aria cerebrală senzitivă aflată anterior de șanțul central
5. niciun răspuns corect
Răspuns corect: 23
Referitor la metabolismul lipidelor este adevărat că:
1. acizii grași sunt metabolizați în nucleu, unde sunt convertiți în fragmente de câte 2 unități de carbon prin beta-oxidare
2. moleculele de lipide sunt transportate și sub formă de lipoproteine
3. în mucoasa gastrică, lipidele și proteinele formează chilomicroni
4. lipazele descompun trigliceridele și eliberează molecule de acizi grași liberi și glicerol
5. niciun răspuns corect
Răspuns corect: 24
Care dintre următoarele se pot filtra glomerular?
1. urați
2. aminoacizi
3. cantități nesemnificative de proteine
4. polipeptide
5. niciun răspuns corect
Răspuns corect: 1234
Despre terminațiile nervoase libere sunt adevărate afirmațiile:
1. se ramifică în toată grosimea capsulei articulare
2. pot fi receptori termici
3. pot fi stimulate de factori chimici
4. transmit sensibilitatea dureroasă articulară
5. niciun răspuns corect
Răspuns corect: 1234